CELEX: 62017TN0675
Language: hr
Date: 2017-09-29 00:00:00
Title: Predmet T-675/17: Tužba podnesena 29. rujna 2017. – Aplicacions de Servei Monsan i dr. protiv SRB-a

11.12.2017   
            
            
               HR
            
            
               Službeni list Europske unije
            
            
               C 424/47
            
         Tužba podnesena 29. rujna 2017. – Aplicacions de Servei Monsan i dr. protiv SRB-a
   (Predmet T-675/17)
   (2017/C 424/69)
   Jezik postupka: španjolski
   
      Stranke
   
   
      Tužitelji: Aplicacions de Servei Monsan, SLU (Mollet del Vallés, Španjolska) i ostalih 79 tužitelja (zastupnici: M. Romero Rey i I. Salama Salama, odvjetnici)
   
      Tuženik: Jedinstveni sanacijski odbor (SRB)
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               na temelju članka 263. UFEU-a poništi Odluku Jedinstvenog sanacijskog odbora (SRB) SRB/EES/2017/08 od 7. lipnja 2017. o donošenju sanacijskog programa za Banco Popular Español, S.A.;
            
         
               —
            
            
               u skladu s člankom 340. stavkom 2. UFEU-a i člankom 41. stavkom 3. Povelje Europske unije o temeljnim pravima naloži Jedinstvenom sanacijskom odboru da im naknadi pretrpljenu štetu, u sljedećim iznosima:
               
                           i.
                        
                        
                           dioničarima: neto imovinsku vrijednost po dionici Banco Popular, koja će se precizno odrediti u dodatku našem stručnom izvješću koje je dostavljeno u Prilogu A.5, nakon što zaprimimo privremena i konačna vrednovanja „neovisnih stručnjaka”, kako se to zahtijeva u članku 20. Uredbe (EU) br. 806/2014 (zaključak iz Stručnog izvješća, Prilog A.5.1, stranica 106.);
                        
                     
                           ii.
                        
                        
                           imateljima financijskih instrumenata prve kategorije: iznos koji odgovara nominalnoj vrijednosti obveznica, aktualiziranoj na dan sanacije, uvećan za pripadajuće zatezne kamate za razdoblje od tog dana do isplate (Stručno izvješće, Prilog A.5.2, stranica 105.);
                        
                     
                           iii.
                        
                        
                           imateljima financijskih instrumenata druge kategorije: iznos koji odgovara nominalnoj vrijednosti obveznica aktualiziranoj na dan sanacije, uvećan za zatezne kamate za razdoblje od tog dana do isplate (Stručno izvješće, Prilog A.5.3, stranica 12.);
                        
                     
         
               —
            
            
               u skladu s člancima 133. i 134. Poslovnika Općeg suda naloži Jedinstvenom sanacijskom odboru snošenje troškova ovog postupka.
            
         
      Tužbeni razlozi i glavni argumenti
   
   Tužbeni razlozi i glavni argumenti slični su onima istaknutima u predmetima T-478/17, Mutualidad de la Abogacía i Hermandad Nacional de Arquitectos Superiores y Químicos/Jedinstveni sanacijski odbor, T-481/17, Fundación Tatiana Pérez de Guzmán el Bueno i SFL/Jedinstveni sanacijski odbor, T-482/17, Comercial Vascongada Recalde/Komisija i Jedinstveni sanacijski odbor, T-483/17, García Suárez i dr./Komisija i Jedinstveni sanacijski odbor, T-484/17, Fidesban i dr./Jedinstveni sanacijski odbor, T-497/17, Sáchez del Valle i Calatrava Real State 2015/Komisija i Jedinstveni sanacijski odbor i T-498/17, Pablo Alvarez de Linera Granda/Komisija i Jedinstveni sanacijski odbor.